laion/Wikipedia-Exotic huggingface dataset:
מוש בן ארי - Live

"מוש בן ארי - Live" הוא האלבום הרביעי ואלבום ההופעה הראשון של הזמר היוצר מוש בן ארי, שיצא לאור ב-23 באוגוסט 2007. האלבום הוקלט ב-26 באוקטובר 2006 בהאנגר 11 במתחם נמל תל אביב בפני קרוב ל-4,000 איש, במופע שנערך לרגל צאת אלבומו האחרון והמצליח "מסע ומתן", בהופעה ביצע מוש את מיטב להיטיו משלושת אלבומי הסולו שלו וכמו כן אירח את ברי סחרוף, דין דין אביב, שוטי הנבואה, מוקי ופילוני, איתם ביצע שירים שלהם ושלו. האלבום בא ב-3 חלקים כאשר שני הראשונים הם דיסקים של שירים והשלישי הוא 8 שירים ב-DVD מההופעה. אקורדים לשירי האלבום באתר tab4u מילים ואקורדים לשירי האלבום באתר shironet
דריה קלישינה

דריה קלישינה (ברוסית: Дарья Клишина; נולדה ב-15 בינואר 1991 בטבר, רוסיה) היא אתלטית רוסיה, סגנית אלופת העולם (לונדון 2017) בקפיצה לרוחק. בנוסף, היא שיאנית רוסיה לנוער בקפיצה לרוחק בתוצאה של 7.03 מטר, תוצאה המדרגת אותה שנייה בכל הזמנים לנוער. באליפות אירופה באתלטיקה שנערכה בציריך שווייץ בשנת 2014 זכתה קלישינה במדליית ארד בקפיצה לרוחק בתוצאה של 6.65 מטר, אחרי אלואז לסה מצרפת (6.85 מטר) ואיוונה שפאנוביץ' מסרביה (6.81 מטר). מדיה וקבצים בנושא דריה קלישינה בוויקישיתוף דריה קלישינה, ברשת החברתית פייסבוק דריה קלישינה, ברשת החברתית אקס (טוויטר) דריה קלישינה, ברשת החברתית אינסטגרם דריה קלישינה, באתר הוועד האולימפי הבין-לאומי דריה קלישינה, באתר olympedia.org דריה קלישינה, באתר התאחדות האתלטיקה הבין-לאומית דריה קלישינה, באתר ליגת היהלום דריה קלישינה, באתר Track and Field (נשים) אורן אהרוני, לקלישינה נמאס שמשווים אותה לקורניקובה, באתר ynet, 10 באוגוסט 2013 Klishina 7.03m Long Jump. IAAF. Retrieved on 2010-06-27 אתר התאחדות האתלטיקה הבינלאומית Клишина выиграла золотую медаль чемпионата России в прыжках в длину, www.championat.com (ברוסית)
ז'ורז' שרפק

ז'ורז' שרפק (Georges Charpak; 1 באוגוסט 1924 – 29 בספטמבר 2010) היה פיזיקאי צרפתי יהודי, שזכה בפרס נובל לפיזיקה בשנת 1992. פרק זה לוקה בחסר. אנא תרמו לוויקיפדיה והשלימו אותו. ז'ורז' שרפק נולד בפולין למשפחה יהודית. עבר עם משפחתו לצרפת בגיל 7. במהלך מלחמת העולם השנייה היה חבר בתנועת ההתנגדות הצרפתית ונתפס ב-1943. ב-1944 הועבר למחנה הריכוז דכאו, שם נשאר עד לשחרורו ב-1945. בשנת 1949 למד אצל פרדריק ז'וליו-קירי בקולז' דה פראנס, שם קיבל תואר דוקטור ב־1954. ב-1959 הצטרף לצוות פיתוח גלאי החלקיקים CERN, אשר החליף את תא הבועות. על פיתוח זה קיבל פרס נובל לפיזיקה ב-1992. La vie à fil tendu, co-authored with Dominique Saudinos (1993 Odile Jacob, ISBN 2-7381-0214-X) Devenez sorciers, devenez savants, co-authored with Henri Broch (Odile Jacob, ISBN 90-5814-005-9). Published in English as "Debunked!" by the Johns Hopkins University Press. מדיה וקבצים בנושא ז'ורז' שרפק בוויקישיתוף ז'ורז' שרפק, באתר פרס נובל (באנגלית) מאמר על שרפק ופועלו באתר azgad ז'ורז' שרפק, באתר אנציקלופדיה בריטניקה (באנגלית) ז'ורז' שרפק, באתר "Find a Grave" (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מכון הדסה

מכון הדסה, פיתוח אישי וארגוני נוסד בשנת 1944. בשנת 2006 חברת אדם-מילא רכשה את פעילותו. "התחנה להדרכה מקצועית של הדסה" הוקמה על ידי ההסתדרות הציונית הדסה כדי לתת מענה לצעירים שהתקשו לבחור כיוון לימודי ותעסוקתי. היה זה הגוף הראשון בארץ שעסק בתחומי הפסיכולוגיה התעסוקתית. השם שונה ל"מכון הדסה לייעוץ בבחירת מקצוע" בימי ניהולו של זאב סרדי ובתקופה זו הוקמה מחלקת מחקר בנוסף לפעילות הייעוץ הלימודי. פעילותו של מכון הדסה התרחבה וכללה את תחומי הייעוץ תעסוקתי, מיון והערכת עובדים, הכוונת תלמידים, ספריית מקצועות ומחלקת מחקר. תקציב המכון נבנה על הכנסות מפעילות שוטפת ועל תרומת ארגון הדסה. חלק מהתרומות הופנה ליעדים ייעודיים, כגון ייעוץ לפריפריה, לנשים מוכות, למובטלים וכו'. במחלקת המחקר במכון הדסה נעשו מחקרים רבים שהתבססו על מידע שהתאסף מנתונים של נבחנים רבים ובעזרתם ניתן היה לפתח מבחנים ושאלונים. מחקרי מעקב נעשו על מנת לתקף את מערכות הבחינה. ההחלטה על סגירת מכון הדסה התקבלה על ידי הדסה - הסתדרות הנשים הציוניות באמריקה, במסגרת שינויים בפעילותם בארץ. חברת אדם-מילא העוסקת בגיוס כוח אדם, אבחון, מיון, השמת עובדים וייעוץ קריירה רכשה בשנת 2006 את פעילותו של מכון הדסה יחד עם הכלים, המבחנים והידע המקצועי. לאדם-מילא חמישה סניפים והסניף בירושלים ממוקם בבניין המקורי של מכון הדסה. אתר הדסה, הסתדרות הנשים הציוניות באמריקה אתר חברת אדם-מילא מרלן לוין, משה, דרוש רק חלום: סיפורה של הדסה, ירושלים וניו-יורק: גפן, 1998, עמ' 191 אבישי, טלי, "מכון הדסה - פיתוח אישי וארגוני: מוסד שהיה ואיננו עוד", ידיעון האגודה הישראלית לפסיכומטריקה, גיליון מס' 5, אפריל 2007, עמ' 3
יאן הולנדה

יאן הולנדה (בצ'כית: Jan Holenda; נולד ב-22 באוגוסט 1985 בפראג שבצ'כיה) הוא כדורגלן צ'כי המשחק בעמדת החלוץ בדוקלה פראג. יאן הולנדה התחיל את הקריירה שלו בספרטה פראג. בשנים 2003 עד 2004 שיחק בהרכב השני של הקבוצה, ולאחר מכן הושאל לפ.צ. דרנוביצה. במקביל שיחק בנבחרות הנערים והנוער של צ'כיה, ובמדי הנבחרת הצעירה ערך 14 הופעות וכבש שער אחד. בעונה 2005/06 הולנדה שיחק בסלובן, שאז הייתה אלופת צ'כיה. ב-2007 הושאל יאן לדינמו צ'סקה בודייוביצה. אחרי ששיחק שם חצי שנה הולנדה חזר לספרטה וישר הושאל לבאניק מוסט. רק ב-2008 הפך לשחקן הרכב קבוע של ספרטה. ב-31 בינואר 2010 עבר הולנדה לאנז'י מחצ'קלה. ב-3 ביולי 2012 חתם חוזה עם רוסטוב ל-3 שנים. כבש את שערו הראשון במדי הקבוצה במשחק הבית מול קבוצתו הקודמת אנז'י מחצ'קלה, כאשר הוא נכנס בדקה ה-85 והבקיע בדקה ה-89 שער שכבר נראה היה כשער ניצחון (התוצאה נהייתה 1:2), אך בדקה ה-94 אנז'י השווה את התוצאה ל-2:2. ב-25 באוגוסט כבש את שלשער הראשון שלו בקריירה מול אלניה ולדיקווקז ובזכותו רוסטוב ניצחה 1-3. את כל שלשת שעריו יאן הבקיע בנגיחת ראש. בעונתו השנייה בקבוצה לא קיבל מקום בהרכב, ובינואר 2014 הושאל לחצי עונה לקבוצת טום טומסק. אליפות צ'כיה - 2005/06 (סלובן ליברץ), 2009/10 (ספרטה פראג), 2014/15 ו-2015/16 (ויקטוריה פלזן) מדיה וקבצים בנושא יאן הולנדה בוויקישיתוף יאן הולנדה, באתר Transfermarkt יאן הולנדה, באתר Soccerway יאן הולנדה, באתר FootballDatabase.eu סטטיסטיקות ופרופיל(הקישור אינו פעיל) באתר התאחדות הכדורגל הרוסית (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאן הולנדה".
מרטין פרל

מרטין פרל (באנגלית: Martin Lewis Perl; 24 ביוני 1927 – 30 בספטמבר 2014) היה פיזיקאי יהודי אמריקאי, זוכה פרס נובל לפיזיקה לשנת 1995. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרל נולד בניו יורק למשפחת מהגרים יהודים מפולין. למד אצל איזידור אייזק רבי וקיבל תואר דוקטור בשנת 1955 באוניברסיטת קולומביה. שימש מרצה באוניברסיטת מישיגן, יחד עם סמואל טינג. גילה את לפטון טאו. על גילוי זה קיבל פרס נובל לפיזיקה ב-1995, יחד עם פרדריק ריינס. בשנת 1982 זכה בפרס וולף. השתתף בועידת הנשיא בשנים 2008, 2009 ו-2011. מדיה וקבצים בנושא מרטין פרל בוויקישיתוף מרטין פרל, באתר פרס נובל (באנגלית) מרטין פרל, באתר פרויקט הגנאלוגיה במתמטיקה מרטין פרל, באתר אנציקלופדיה בריטניקה (באנגלית) מרטין פרל, באתר "Find a Grave" (באנגלית) מרטין מ' פרל (Martin M. Perl) זוכה פרס וולף בפיזיקה - 1982 באתר קרן וולף הרצאותיו של מרטין פרל בוועידות הנשיא 2008, 2009 ו-2011 ערך זה הוא קצרמר בנושא אישים ובנושא פיזיקה. אתם מוזמנים לתרום לוויקיפדיה ולהרחיב אותו.
אדולף אלטהוף

אדולף אלטהוף (בגרמנית: Adolf Althoff;‏ 1913 – 1998) היה חסיד אומות העולם, בן למשפחת הבעלים של קרקס אלטהוף מאז המאה ה-17. אלטהוף נולד בכרכרת הקרקס המשפחתית, במהלך אחת ההופעות של הקרקס. הוא היה שותף לעסק המשפחתי וב-1939, כאשר אחיו ואחותו הגדולים קיבלו את ניהול העסק, פרש והקים קרקס משלו. זמן קצר לאחר מכן נשא לאישה את מריה, גם היא בת למשפחת אמני קרקס. קרקס אדולף אלטהוף, שהורכב מכ-90 אמנים ובני משפחתם, נדד בכל אירופה, גם בשנות המלחמה. בקיץ 1941 הקרקס חנה לסדרת הופעות ליד דרמשטאדט. היהודיה-למחצה אירנה דאנר (Irene Danner) ביקשה מאלטהוף להצטרף לקרקס. אלטהוף הסכים להעסיק את אירנה בקרקס תחת שם בדוי, על אף שידע על מוצאה היהודי ואף שהיה נתון לפיקוח הרשויות הגרמניות. ב-20 במרץ 1942 יצא המשלוח הראשון של יהודים מדרמשטאדט ללובלין שבפולין ואחריו באו שני משלוחים - בספטמבר 1942 ובפברואר 1943. סבתה היהודיה של דאנר, ססי לורש, גורשה במשלוח האחרון מדרמשטאדט ובית המשפחה הוחרם. אמה ואחותה של דאנר הצליחו לברוח לקרקס בו התחבאה דאנר. בן זוגה של דאנר, שהיה ליצן בקרקס, ביקש מאלטהוף שיעזור למשפחתה. מעדותו של אלטהוף לאחר המלחמה: היה ברור לנו שניתן להן להישאר. לא יכולתי להרשות שהן ייפלו לידי המרצחים. זה היה הופך גם אותי לרוצח אלטהוף הסתיר את שלוש הנשים בקרקס שלו עד סיום המלחמה. בהמשך המלחמה הצטרף אליהן אביה של דאנר, האנס דאנר. הוא היה נוצרי אך כמו נוצרים אחרים שהיו נשואים ליהודים נשלח מהחזית לביתו על מנת שיתגרש מאשתו היהודיה. דאנר התעלם מהוראות מפקדיו והצטרף למשפחתו במסתור. הגסטפו נהג לבדוק את הקרקס בכל פעם שהגיע למקום חדש. בני משפחת דאנר היו מסתתרים במתחם הקרקס עד חלוף הסכנה. מעדותו של אלטהוף לאחר המלחמה: שאלו על דעותיי הפוליטיות. חזרתי ואמרתי להם שאני איש קרקס ואנשי קרקס באים מכל העולם וחיים בכל העולם. לא יכולנו לפעול רק בגרמניה בה היו קרקסים רבים אחרים. היינו צריכים להסתגל ולהתנהג בכל מדינה בה התארחנו [...] הייתי אדיב אליהם במיוחד, נתתי להם כרטיסים חינם לבני משפחה, מזגתי להם קוניאק בנדיבות וסיפרתי להם סיפורים על עברי. ב-1995 הכיר יד ושם באדולף ומריה אלטהוף בתור חסידי אומות העולם. "אנחנו, אנשי הקרקס, איננו עושים הבחנה בין גזעים או דתות", אמר אלטהוף בטקס קבלת התואר. שנים לאחר המלחמה, בריאות רופפת הכריחה את אלטהוף לצמצם את היקף פעילותו. בשנת 1965 הוא מכר את הקרקס וייסד את "ספארי פארק", גן חיות ליד העיר אאכן. ב-14 באוקטובר 1998 נפטר אדולף אלטהוף בבית החולים בעיר סטולברג, 5 קילומטרים מזרחית מאאכן. אלטהוף אושפז לאחר שנפל בביתו ולאחר מכן נפטר מאי-ספיקת לב בשנתו. הוא הותיר אחריו אישה, מריה ושני ילדים, הלנה ופראנץ. מדיה וקבצים בנושא אדולף אלטהוף בוויקישיתוף אדולף ומריה אלטהוף באתר יד ושם עדותו של אדולף אלטהוף בערוץ ה YouTube של יד ושם Ingeborg Prior, Der Clown und die Zirkusreitering German, Malik 1997 אדולף ומריה אלטהוף - חסידי אומות העולם - יד ושם, באתר www.yadvashem.org Adolf Althoff, 85, Circus Chief Who Hid People From Nazis, http://www.nytimes.com/
אירינה דוידובה

אירינה אנדרייבנה דוידובה (ברוסית: Ирина Андреевна Давыдова; נולדה ב-27 במאי 1988) היא אתלטית רוסייה. זכתה באליפות אירופה באתלטיקה 2012 שנערכה בהלסינקי בריצת 400 מטר משוכות. תוצאה זו נפסלה בשנת 2022 על ידי היחידה להגינות באתלטיקה שבהתאחדות האתלטיקה הבין-לאומית. דוידובה נולדה במוסקבה. היא מתאמנת בהדרכתם של צ'ימריסוב וסיצ'ב. באוניברסיאדה שנערכה בשנג'ן, סין בשנת 2011 זכתה דוידובה במדליית כסף בריצת 400 מטר משוכות בתוצאה של 55.50 שניות, אחרי אנה ירושצ'וק מאוקראינה (55.15 שניות). באליפות אירופה באתלטיקה שנערכה בהלסינקי, פינלנד ביוני 2012 זכתה דוידובה במדליית זהב בריצת 400 מטר משוכות בשיא אישי ותוצאת השנה בעולם של 53.77 שניות, לפני דניסה רוסולובה מצ'כיה שקבעה שיא אישי חדש של 54.24 שניות ואנה ירושצ'וק שקבעה אף היא שיא אישי חדש של 54.35 שניות. ריצת 400 מטר: 51.94 שניות ריצת 400 מטר משוכות: 53.77 שניות מדיה וקבצים בנושא אירינה דוידובה בוויקישיתוף אירינה דוידובה, באתר olympedia.org אירינה דוידובה, באתר התאחדות האתלטיקה הבין-לאומית אירינה דוידובה, באתר ליגת היהלום אירינה דוידובה, באתר Track and Field (נשים) הודעה על סנקציות בעקבות אמרוץ, באתר Athletics Integrity Unit, ‏פברואר 2022 רשימת ספורטאים שנפסלו, באתר Athletics Integrity Unit
Liverpool Sound Collage

Liverpool Sound Collage הוא אלבום אמביינט מאת פול מקרטני, אשר יצא לאור בשנת 2000. הקרדיט ניתן גם לביטלס, Super Furry Animals ומרטין גלובר. מקרטני בעבר הוציא לאור שני פרויקטים עם גלובר תחת השם, The Firemen. מקרטני היה מעורב במידה רבה ביצירת האלבום והפקתו, ועל כן נחשב האלבום כחלק מהדיסקוגרפיה שלו. מקרטני התבקש על ידי האמן פטר בלייק ליצור משהו מוזיקלי ברוח העיר ליברפול, על מנת להשלים את תערוכת האמנות שלו. מקרטני שילב באלבום קטעים של הביטלס (מכאן ה"מעורבותם" באלבום), וכן קטעים מאלבומו Paul McCartney Liverpool's Otario מ-1991. האלבום היה מועמד לפרס גראמי לאלבום המוזיקה האלטרנטיבית הטוב ביותר בשנת 2001. Plastic Beetle (8:23) פול מקרטני, הביטלס Peter Blake 2000 (16:54) Super Furry Animals, הביטלס Real Gone Dub Made in Manifest in the Vortex of the Eternal Now (16:37) מרטין גלובר Made Up (12:58) פול מקרטני והביטלס Free Now (3:29) פול מקרטני, הביטלס, Super Furry Animals מידע על האלבום Liverpool Sound Collage באתר MusicBrainz
רקסהאם (מחוז)

המחוז העירוני רקסהאם (באנגלית: Wrexham County Borough, בוולשית: Bwrdeisdref Sirol Wrecsam) הוא מחוז ממחוזות ויילס, בצפון-מזרח ויילס, הממלכה המאוחדת. המחוז נוצר בשנת 1996 בעיקר על בסיס נפת רקסהאם מיילור (Wrexham Mealor) ונפת גלינדור (Glyndŵr) של מחוז קלוויד (Clwyd) ההיסטורי. מחוז רקסהאם הוא המחוז העירוני של העיר רקסהאם שהיא גם עיר הבירה והמרכז האדמיניסטרטיבי של המחוז. מחוז רקסהאם גובל בכל צידו המזרחי עם אנגליה (מחוז שרופשייר וצ'שייר). מכיוון מערב המחוז גובל עם מחוז פלינטשייר בצפון, דנבישייר מצפון-מערב ומחוז פוויס מדרום. אוכלוסיית המחוז כולה מונה 134,800, כאשר כמחצית ממנה מתגוררת בעיר רקסהאם והעיירות הצמודות לה, שאר אוכלוסיית המחוז מרוכזת בעיקר בדרום המחוז. מלבד העיר רקסהאם עצמה, במחוז נמצאות מספר עיירות קטנות בהם רוסלנרחריגוג (Rhosllannerchrugog) עם 9,439 תושבים, ל'אי (Llay) עם 4,905 תושבים, צ'ירק (Chirk) עם 4,468 תושבים, רוזט (Rossett) עם 3,336 תושבים ורואבון (Ruabon) עם 2,400 תושבים. כמו כן, ישנם כפרים רבים במחוז, כדוגמת בטיספילד. מדיה וקבצים בנושא רקסהאם בוויקישיתוף אתר האינטרנט הרשמי של רקסהאם רקסהאם, באתר אנציקלופדיה בריטניקה (באנגלית) נכון לשנת 2011. נכון ל-2001.
רכב הנחיתה הירחי

רכב הנחיתה הירחי (Lunar Module -‏ LM) היה רכב חלל שנבנה במסגרת תוכנית אפולו לשם הנחתת אסטרונאוטים על פני הירח והחזרתם משם. הרכב נבנה באופן שישוגר מפני כדור הארץ מקופל בתוך אחד ממכלולי הטיל סטורן 5, ויישלף ממנו על ידי ה-CSM לאחר שיגיע למסלול TLI. ה-LM היה למעשה החללית הראשונה שתוכננה לטוס אך ורק בתנאי ריק - בשל כך לא היה בו צורך למבנה אווירודינמי והוא לא צויד במגיני חום. הרכב תוכנן כך שישא שני אסטרונאוטים ממסלול סביב הירח אל פני הירח וחזרה למסלול סביבו. הוא הורכב משני שלבים - שלב נחיתה ושלב המראה. שלב הנחיתה כלל את מנוע הנחיתה ואת מערכות קיום החיים שנדרשו במשך השהייה על הירח. כמו כן הכיל תאי אחסון בהם אוחסנו כלי עבודה, מערכות מדעיות שהוצבו על הירח וכן את רכב הנדידה הירחי בשלוש משימות הירח האחרונות. שלב ההמראה היה בעצם תא הצוות של רכב הנחיתה והכיל את כל מערכות הבקרה והשליטה, מנוע ראשי להמראה, מנועים קטנים לתמרון ומערכות קיום חיים ששימשו רק בעת ההמראה מהירח אל חללית האם (תא הפיקוד/שירות). לאחר ההמראה מן הירח וההתחברות אל תא הפיקוד היה רכב הנחיתה "מושלך" ומתרסק על הירח. בחוזה לבניית רכב הנחיתה זכתה חברת גראמן. עיכובים בתוכנית הניסוי של רכב הנחיתה הובילו לכך שהוא הפך לגורם שעלול היה לעכב את תוכנית אפולו כולה. רכב הנחיתה המאויש הראשון לא היה מוכן למשימת הניסוי סביב כדור הארץ שתוכננה לדצמבר 1968, אך התוכנית נמשכה כמתוכנן על ידי ביטול טיסת המבחן המאוישת השנייה של רכב הנחיתה. במהלך משימת אפולו 13 שימש רכב הנחיתה כ"סירת הצלה" לאחר שהתפוצצות ארעה בתא השירות והוציאה את רובו מכלל שימוש. הצוות, שעבר אל רכב הנחיתה, השתמש במערכות קיום החיים שלו כדי לשרוד, ובמנוע שלו כדי להשיב את החללית למסלול מהיר אל כדור הארץ. במשימה זו הושלך תא השירות לפני שהושלך רכב הנחיתה. רכב הנחיתה במשימת אפולו 11 כונה בקשר "עיט" על שם הציפור עיטם לבן-ראש . שם זה הפך להיות מזוהה בציבור הרחב עם רכבי הנחיתה, למרות שלכל רכב נחיתה ניתן שם שונה. תוכנית אפולו אפולו (חללית) סטורן 5 LK (חללית) מדיה וקבצים בנושא רכב הנחיתה הירחי בוויקישיתוף סרטון אנימציה בתלת מימד הממחיש את מבנה רכב הנחיתה הירחי, ביוטיוב (באנגלית) הוראות ההפעלה של רכב הנחיתה הירחי (באנגלית) The LEM Test Program: A Pacing Item צעד קטן להיסטוריה, באתר מכון דודיסון
משחקי 26

משחקי 26 הוא האלבום השביעי של הזמר היוצר, המלחין והמוזיקאי שלמה ארצי, שיצא בנובמבר 1975. האלבום יצא בעקבות מופע שהעלה ארצי באותה העת שנשא את אותו השם והוקלט בשיתוף להקת "גברת תפוח" ואלדד שרים. שירי המופע והאלבום תיארו את חייו של ארצי, כוכב הפופ בן ה-26, וכללו שירי געגוע לילדות כ"שיר התנועה" ו"החברים הישנים", לצד שירים הומוריסטיים כ"המציל", "הבלדה על אפרים" ו"יוסי בן 26", שנכתב כשיר המשך לשירו של ע. הלל "יוסי, ילד שלי מוצלח". את המופע הפיק מוזיקלית אלדד שרים, שגם הלחין עבורו את השירים "בואו ונשחק משחק", "המזדנבות" (הנקרא בשם נרדף "המעריצות") ו"משחקי 26", שכתב ארצי, ואת "שיר אהבה" ("כשלא היה לך בית...") שכתב יהונתן גפן. אלבום זה יצא בתקופת שפל בקריירה של ארצי. המופע ירד מהבמות אחרי שלוש הופעות, וארצי סיפר שביקש להפסיק אחרי שבהופעה השנייה עזב חצי מהקהל. האלבום נשכח עם השנים, עד להוצאת המארז המיוחד שכלל את אלבומיו הראשונים של ארצי בשנות ה-70. עיבודים, הפקה מוזיקלית, פסנתר, סינטיסייזר, אורגן, קלרינט, קולות: אלדד שרים שירה: שלמה ארצי תופים, כלי הקשה, קולות: שלמה חממי גיטרה בס, קולות: הרצל "ציקי" בן-דרור גיטרה סולו, קולות: בני וילנר גיטרה מובילה, קולות: שוני בר-אילן קולות: זזי שביט, רחל אביב, אורלי גופר הוקלט באולפני "קולינור" ספטמבר-אוקטובר 1975 טכנאי הקלטה: יעקב מורנו, דודי רוזנטל, דני ווב מידע על האלבום משחקי 26 באתר MusicBrainz שירי האלבום באתר YouTube אקורדים לשירי האלבום באתר tab4u מילים ואקורדים לשירי האלבום באתר shironet יונתן ריגר, ‏"איזה אהבה קשה זאת הייתה": שלמה ארצי חוזר לתחנות חייו, באתר ‏מאקו‏, 16 בספטמבר 2022
ספינת רקטות

ספינת רקטות (באנגלית: rocket vessel) הייתה אוניית מפרשים מלחמתית מן המאה ה-19, חמושה ברקטות. האונייה המפורסמת ביותר מסוג זה הייתה אה"מ "אֶרֶבּוּס", אשר בקרב בולטימור ב-1814 ירתה את הרקטות על מבצר פורט מקהנרי. מראה מעופן באוויר הונצח בהמנון האמריקאי, "הדגל זרוע הכוכבים", שכתב המשורר פרנסיס סקוט קי. הצי המלכותי הבריטי השתמש בספינות רקטות גם בהתקפה על אוניות הצי הצרפתי בבולון-סור-מר ב-1806 ובקרב קופנהגן השני ב-1807. בקרב איל ד'אקס (Île-d'Aix) ב-1809 נטלו חלק לא פחות משלוש אוניות, שהותקנו במיוחד לירי רקטות: שני הקאטרים החמושים השכורים "קינג ג'ורג'" ו"נימרוד" והסקונר אה"מ "וויטינג" (Whiting). רקטות קונגריב (Congreve rocket) של אותה תקופה היו בלתי אמינות ומאוד לא מדויקות, ושימשו בעיקר כדי לזרוע פחד ובהלה לצד כלי הנשק היעילים מהם, כמו פגזי מרגמות שנורו מספינות הרעשה. אה"מ "ארבוס" חומשה בסוללת רקטות של 32 ליטראות שהותקנה מתחת לסיפון הראשי. הרקטות נורו דרך אשנבים בדפנות. אחדות מספינות הרקטות של הצי המלכותי היו ספינות קטנות ולא אוניות. הן נשאו משגר רקטות הנתמך על ידי תורן, שהוגבה והונמך באמצעות מעלנים (חבלים). התקפת ספינות הרקטות הבריטיות על פורט מקהנרי ב-1814, בתוך אתר: National Park Service של ארצות הברית. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
2012 ברוסיה

2012 ברוסיה הייתה השנה ה-21 להקמת המדינה לאחר פירוק ברית המועצות. נשיא רוסיה - דמיטרי מדבדב עד 7 במאי, ולדימיר פוטין ראש הממשלה - ולדימיר פוטין עד 7 במאי, דמיטרי מדבדב פרק זה לוקה בחסר. אנא תרמו לוויקיפדיה והשלימו אותו. 15 בינואר - החללית הרוסית הלא מאוישת גראנט-פובוס מתפרקת מעל האוקיינוס השקט. 4 בפברואר - המחאות ברוסיה בעקבות הבחירות לפרלמנט הרוסי (2011): למרות הקור העז שהיה, ברחבי רוסיה התקיימו הפגנות המוניות. במוסקבה השתתפו מעל 100 אלף מפגינים. במקביל, הממשל ארגן הפגנות תמיכה שהתקיימו באותו יום. לפי העדויות, משתתפי ההפגנות שאורגנו על ידי הממשל קיבלו תמורה כספית. 27 בפברואר - ניסיון התנקשות בחייו של ראש ממשלת רוסיה ולדימיר פוטין סוכל על ידי שירותי המודיעין האוקראינים והרוסים. 4 במרץ - הבחירות לנשיאות רוסיה 2012: ולדימיר פוטין מנצח בבחירות ונבחר לתקופת כהונה בת 6 שנים. 16 באפריל - בית המשפט האירופי לזכויות אדם קובע כי רוסיה הפרה את זכויותיהם של עשרת קרובי המשפחה של קורבנות הטבח יער קאטין בשנת 1940 ומתאר את הטבח כפשע מלחמה. 6 במאי - הפגנות המוניות ברחבי רוסיה נגד ולדימיר פוטין. במהלך ההפגנות נעצרו מאות אנשים וביניהם מנהיגי האופוזיציה אלכסיי נבלני ובוריס נמצוב. המשטרה וכוחות הביטחון הצליחו לדכא את ההפגנות. 7 במאי - ולדימיר פוטין הושבע לכהונה של שש שנים כנשיא רוסיה. 8 במאי - דמיטרי מדבדב מונה לראש ממשלת רוסיה. 9 במאי - בעת ביצוע טיסת הדגמה באינדונזיה, התרסק מטוס נוסעים מדגם סוחוי סופרג'ט 100 על צלע הר, כשעליו 45 נוסעים ואנשי צוות, רבים מהם נציגי חברות תעופה ועיתונאים. כל הנוסעים ואנשי הצוות נספו בהתרסקות. 1 ביולי - חללית סויוז ובה אולג קונוננקו (רוסיה), אנדרה קויפרס (הולנד) ודון פטיט (ארצות הברית) נוחתת בשלום בקזחסטן. 7 ביולי - מעל ל-140 בני אדם נהרגו לאחר שגשם זלעפות הוביל לשיטפונות כבדים באזור מחוז קרסנודאר שבדרום רוסיה. 10 ביולי - ויקיפדיה הרוסית מוחשכת למשך 24 שעות במחאה על "חוק המידע" המוצע של הפרלמנט הרוסי לחסימת גישה של כלל המשתמשים ברוסיה לאתרים הנכללים ברשימות שחורות של הממשל הרוסי. 15 בדצמבר - תהלוכות המוניות במוסקבה וסנקט פטרבורג נגד הממשלה. במהלך התהלוכות נעצרו עשרות אנשים. (קטגוריה:רוסים שנפטרו ב-2012) 2 בינואר - אנטולי קולסוב, מתאבק רוסי (נולד ב-1938) 5 ינואר - אלכסנדר סיזוננקו, שחקן כדורסל רוסי אשר הוכתר על ידי ספר השיאים של גינס בשנת 1991 בתור האדם הגבוה ביותר בעולם (נולד ב-1959) 20 בפברואר - ויטלי וורוטניקוב, פוליטיקאי סובייטי (נולד ב-1926) 22 בפברואר - ליודמילה קסטקינה, שחקנית רוסיה (נולדה ב-1925) 28 במרץ - אדוארד שטיינברג, צייר רוסי (נולד ב-1937) 20 באפריל - ולרי וסילייב, שחקן הוקי קרח רוסי (נולד ב-1949) 4 ביוני - אדוארד חיל, זמר רוסי (נולד ב-1934) 19 בנובמבר - בוריס סטרוגצקי, סופר סובייטי (נולד ב-1933) מדיה וקבצים בנושא 2012 ברוסיה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ניק קיינר-מדלי

ניק קיינר מדלי (באנגלית: Nik Caner-Medley; נולד ב-20 באוקטובר 1983, בבוורלי, מסצ'וסטס) הוא כדורסלן אמריקאי-אזרי המשחק בקבוצת פוס פרובנס באסקט. גובהו 2.03 מטר והוא משחק בעמדת הפאוור פורוורד. ניק סיים תיכון פורטלנד, שבמיין בשנת 2002. בין הישגיו היו מר כדורסל של מדינת מיין ושחקן השנה של מיין. השיא שלו היה כאשר קלע 51 נקודות נגד דרום פורטלנד, קלע 47 נקודות בכמה משחקים רצופים, היה משחק אחד עם 46, ועוד משחק עם 44 במהלך השנה האחרונה שלו בתיכון. ניק קלע בממוצע 36.5 נקודות בשנת 2002 ו-26.8 נקודות בשנת 2001. הוא עדיין מחזיק בתואר של אלוף הנקודות של דירינג עם 1,641 נקודות והוא גם הוביל את אגודת דרום מערב מיין (SMAA) עם 15.7 ריבאונדים, יחד עם 4.2 חטיפות למשחק ו-4.6 אסיסטים. בקיץ 2012 חתם קיינר מדלי לשתי עונות בקבוצת מכבי תל אביב, אך שוחרר לאחר עונה אחת. בקיץ 2013 שיחק קיינר מדלי עונה אחת באוניקאחה מאלגה. ביוני 2014 חתם בקבוצת אסטנה הקזחית, ב-2016 שיחק במשך עונה אחת במונקו מהליגה הצרפתית וביוני 2017 חתם על חוזה לשתי עונות באסטודיאנטס מדריד מליגת העל הספרדית. 2020 מכבי תל אביב החתימה לשתי עונות את ניק קיינר-מדלי. הפורוורד בן ה-29 הגיע בעונה שעברה עם ולנסיה לגמר היורוקאפ לאחר שקלע 13.5 נק', לקח 6.4 ריב' ומסר 1.4 אס' בממוצע במפעל. במשחק הגמר מול ריטאס וילנה קלע 23 נק' ולקח 11 ריב'. מדיה וקבצים בנושא ניק קיינר-מדלי בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית) ורד כהן‏, ניק קיינר מדלי: "אני שחקן מהטופ האירופי", באתר וואלה, 3 באפריל 2013 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
שאלת רב (תוכנית טלוויזיה)

שאלת רב היא תוכנית טלוויזיה שבועית עם רב שעוסקת בענייני הלכה ויהדות, התוכנית שודרה בערוץ הראשון. עליית התוכנית החלה בימי מלחמת לבנון השנייה על מנת לפתור בעיות הלכתיות שנוצרו עקב שגרת החירום בעזרתו של הרב דוד לאו. את התוכנית הגה, ערך והגיש מגיש הטלוויזיה שלומי גולדברג. שם התוכנית נגזר מהמושג שאלת רב הנערכת מול הרב באופן ויזואלי. עקב המענה שסיפקה לקהל, צברה התוכנית קהל קבוע שהמשיך לשאול שאלות לגבי ההלכה ומסורת גם לאחר המלחמה. בכל תוכנית עולות שאלות של צופים באמצעות הטלפון, הדואר האלקטרוני או הפקס ונענות על ידי הרב דוד לאו. לאור בחירת הרב דוד לאו לרב הראשי לישראל, החל משנת 2013 התארחו בתוכנית רבנים נוספים וביניהם הרבנים יצחק בצרי, חגי לונדין ויעקב צ'יקוטאי. התוכנית שודרה בימי שישי בשעה 15:00 בערוץ הראשון. הרכבה הוא כזה: בפתיחת התוכנית מוצג הרב האורח, עיסוקו או תפקידו, ומייד לאחר מכן כמה מילים מפיו על פרשת השבוע וענייני דיומא, ולאחר מכן הרב עונה לשאולות הצופים מהבית. שאלת רב, באתר www.ishim.co.il ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
שלום יוסף פרידמן

רבי שלום יוסף פרידמן (9 בספטמבר 1812, י"ג בתשרי ה'תקע"ג - 8 בספטמבר 1851, י"א באלול ה'תרי"א) מסדיגורה, היה אדמו"ר חסידי, בנו הבכור של רבי ישראל פרידמן מרוז'ין. נולד ברוז'ין לרבי ישראל פרידמן מרוז'ין ולשרה. נקרא על שם סבו רבי שלום שכנא מפראהביטש ועל שם יוסף שבריתו חלה ביום האושפיזין שלו. נישא לבלומה רייזל, בתו של רבי דן מראדוויל, נכדו של רבי יחיאל מיכל מזלוטשוב וחתנו של הרב מאפטא. סירב לקבל רבנות במקומות אחרים מפני שהיה קשור מאוד לאביו. לאחר פטירת אביו בג' בחשוון ה'תרי"א, תפס את מקומו בהנהגה, אולם הוא לא האריך ימים ונפטר עשרה חודשים בלבד אחריו בי"א באלול ה'תרי"א, בגיל שלושים ותשע ונקבר בבית הקברות בלייפציג, כפי שחזה אביו בשעת לידתו. דברי תורתו פורסמו בספרים רבים. ולאחרונה לוקטו כל מאמריו הפזורים והן מתוך כתבי יד, בספר רשפי קודש ויצא לאור על ידי מכון 'תורת אמת'-שטפנשט. רבי יצחק פרידמן אבי שושלת בוהוש. רבי מנחם נחום דוב בער (ר' נחום בער'ניו) מסדיגורה. חתן דודו רבי אברהם יעקב פרידמן מסדיגורה לאה רחל, נישאה לקרוב משפחתה, רבי אברהם יהושע העשיל ממעז'יבוז' בת שבע, אשת בן דודה רבי מנחם נחום מרדכי פרידמן בנו הגדול של רבי דוד משה פרידמן מצ'ורטקוב ובזיווג שני אשת בן דודה רבי ישראל פרידמן מסאדיגורה אנציקלופדיה לחכמי גליציה, מאיר וונדר נר ישראל חלק ו' רשפי קודש רוז'ין תורת אמת שטפנשט, באתר Hebrewbooks